CELEX: 62009CN0433
Language: sk
Date: 2009-11-04 00:00:00
Title: Vec C-433/09: Žaloba podaná 4. novembra 2009 — Komisia Európskych spoločenstiev/Rakúska republika

30.1.2010   
            
            
               SK
            
            
               Úradný vestník Európskej únie
            
            
               C 24/25
            
         Žaloba podaná 4. novembra 2009 — Komisia Európskych spoločenstiev/Rakúska republika
   (Vec C-433/09)
   2010/C 24/45
   Jazyk konania: nemčina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: D. Triantafyllou, splnomocnený zástupca)
   
      Žalovaná: Rakúska republika
   
      Návrhy žalobkyne
   
   
               —
            
            
               určiť, že Rakúska republika si neplnila povinnosti, ktoré jej vyplývajú z článkov 78 a 79 smernice o DPH č. 2006/112/ES (1) tým, že zahrnula Normverbrauchsabgabe (poplatok z normovanej spotreby) do základu dane z pridanej hodnoty, ktorá sa v Rakúsku vyberá z dodania motorového vozidla,
            
         
               —
            
            
               zaviazať Rakúsku republiku na náhradu trov konania.
            
         
      Žalobné dôvody a hlavné tvrdenia
   
   Komisia vytýka zahrnutie Normverbrauchsabgabe (NoVA) do základu dane z pridanej hodnoty vyberanej Rakúskou republikou pri dodaní motorového vozidla.
   Normverbrauchsabgabe je v podstate jednorazovou daňou vyberanou pri zaevidovaní vozidla, pretože jej základným znakom je prihlásenie motorového vozidla do evidencie v Rakúskej republike. Preto je na uvedenú vec použiteľná judikátúra Súdneho dvora vo veci C-98/05 (2), podľa ktorej sa takáto daň nemá zahŕňať do základu dane z pridanej hodnoty.
   
      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty, Ú. v. EÚ L 347, s. 1.
   
      (2)  Rozsudok Súdneho dvora z 1. júna 2006, De Danske Bilimportører (C-98/05, Zb. s. I-4945).